Основна школа „Деспот Стефан Лазаревић“

Моме Димића, бр.2

Звездара, Београд

***КУЋНИ РЕД ШКОЛЕ***

Поштовани родитељи,

Да би наша школа била пријатна, добра и безбедна за све важно је да се сви придржавамо правила понашања у њој, како бисмо се сви осећали пријатније и лепше и заједничким снагама допринели да наша школа буде још успешнија и боља.

Вас родитеље, као наше најзначајније и најближе сараднике и партнере у васпитању и образовању ваше деце молимо да се упознате са нашим правилима, као и за поштовање и придржавање истих.

1.Када доводите дете у школу допратите га до улаза у школско двориште или до улаза у школу, најкасније 10 минута пре почетка наставе. Није дозвољено праћење детета кроз ходнике или до учионице јер се тиме ремети рад и боравак осталих ученика и запослених у школи.

2. Када долазите у школу обратите се раднику обезбеђења школе или дежурном наставнику који ће о вашем доласку обавестити одељењског старешину, другог наставника /запосленог у школи,

3. Одговорност родитеља је да дете редовно похађа наставу и припремну наставу у школи,

4. Родитељи су у обавези да редовно присуствују родитељским састанцима и да одржавају редовну сарадњу и комуникацију са одељењским старешином свог детета, предметним наставницима, стручним сарадницима и руководством школе,

5. Родитељи су у обавези да редовно, а најкасније 48 сати обавештавају учитеља или одељењског старешину о разлозима одсуства свог детета из школе,

6. Родитељи су у обавези да благовремено (у року од 8 дана) правдају изостанке свог детета из школе  до три дана , а дуже од три дана уз лекарско уверење,

7. Родитељи су у обавези да се одазову на позив школе и да остварују сарадњу са школом и запосленима по питању свих васпитних облика рада са учеником.

8. Родитељи у школу долазе пристојно одевени и својим понашањем не ремете мир и рад свих у школи.

9. Родитељи ученика су дужни да надокнаде материјалну штету коју ученик нанесе школи намерно или крајњом непажњом, у складу са законом.

УПРАВА ШКОЛЕ